জন্ম : ১৯০৯ জানুৱাৰী মাহৰ ৩১ তাৰিখে অবিভক্ত ভাৰতৰ ঢাকা চহৰত ৷
পিতৃ: গােপালচন্দ্ৰ ৰাভা
মাতৃঃ গেথীবাই ৰাভা৷
১৯১৬ : ঔপনিৱেশিক শাসকৰ অধীনত আৰক্ষীৰ চাকৰি কৰি পাঁচ বছৰ আগতে অৱসৰ গ্ৰহণ কৰা পিতৃৰ মৃত্যু৷
১৯২৬ : তেজপুৰ চৰকাৰী হাইস্কুলৰপৰা প্রথম বিভাগত প্রৱেশিকা উত্তীর্ণ৷
১৯২৮ : কলিকতাৰ ছেইণ্ট পল কলেজৰপৰা প্রথম বিভাগত আই.এছচি পৰীক্ষাত উত্তীৰ্ণ হৈ পদার্থবিজ্ঞানত অনাৰ্ছ লৈ ৰিপন কলেজৰ স্নাতক শ্রেণীত নামভর্তি৷
১৯২৯ : ৰিপন কলেজৰ ছাত্ৰ সভাৰ সাধাৰণ সম্পাদক নির্বাচিত৷
১৯৩০ : মহাত্মা গান্ধীৰ নেতৃত্বাধীন আইন অমান্য আন্দোলনত অংশগ্রহণ৷ পুলিচী হাৰাশাস্তিৰপৰা বাচিবলৈ কলিকতা পৰিত্যাগ আৰু কোচবিহাৰৰ ভিক্টোৰিয়া কলেজৰ কলা শাখাত নাম ভর্তি৷ আন্দোলনত অংশ লােৱাৰ বাবে পুলিচী হাৰাশাস্তি অব্যাহত৷ কোচবিহাৰ এৰি পূৰ্ববংগৰ কাৰমাইকেল কলেজত নামভর্তি৷
১৯৩১ : ব্রিটিছ বিৰােধী কূটঘাতমূলক কামত জড়িত হােৱাৰ অভিযােগত জাৰীকৰা গ্রেপ্তাৰী পৰােৱানাৰপৰা হাত সাৰিবলৈ কলেজীয়া শিক্ষা সিমানতে সামৰি পুনৰ কলিকতালৈ প্রত্যাগমন৷ মাধৱ বেজবৰুৱা সম্পাদিত বাঁহী আলােচনীৰ চিত্ৰলেখা’ শিতান সম্পাদনা৷
১৯৩৪ : জ্যোতিপ্ৰসাদ আগৰৱালাই নির্মাণ কৰিবলৈ লােৱা জয়মতী চলচ্চিত্ৰৰ কামত আৰু শােণিত কুঁৱৰী নাট ৰেকর্ডিঙৰ ক্ষেত্ৰত বিশেষ সহযােগিতা৷
১৯৩৫ : যােৰহাটৰ প্ৰিয়লতা দত্তৰ সৈতে বিবাহ৷ বিয়াৰ ছমাহ নৌহওঁতেই প্রিয়লতাৰ মৃত্যু। পত্নীৰ স্মৃতিত পৰজনমৰ শুভ লগনত’শীর্ষক বিখ্যাত গীতটি ৰচনা৷
১৯৪৩ : ব্রিটিছ চৰকাৰে নিষিদ্ধ ঘােষণা কৰা ভাৰতৰ বিপ্লৱী কমিউনিষ্ট পার্টী’(RCPI)ৰ সান্নিধ্যত কৃষক জাগৰণৰ কামত ব্যস্ত৷
১৯৪৫ : ভাৰতৰ বিপ্লৱী কমিউনিষ্ট পার্টীৰ সদস্যপদ লাভ কৰি পাৰ্টীৰ কামত আত্মগােপন৷
১৯৫২ : আত্মগােপনৰ সময়তে প্ৰেমত পৰি বিবাহ কৰােৱা নলবাৰীৰ কনকলতা মেধিৰ সৈতে গােৱালপাৰাৰ ঘিলাগুৰিত পুলিচৰ হাতত গ্রেপ্তাৰ৷
১৯৫৪ : জেলৰপৰা মুক্তি৷
১৯৫৫ : পাটীৰ গৰিষ্ঠসংখ্যক সদস্যৰ সিদ্ধান্ত অনুসৰি আন সকলৰ সৈতে ভাৰতীয়৷
কমিউনিষ্ট পার্টী(CPI)ত যােগদান৷
১৯৫৭ : ভাৰতৰ দ্বিতীয় সাধাৰণ নিৰ্বাচনত কোকৰাঝাৰ সংসদীয় সমষ্টিৰপৰা
চি.পি.আইৰ প্রার্থী হিচাপে প্রতিদ্বন্দ্বিতা কৰি পৰাজিত৷
১৯৬২: দুটি কণমানি পুত্র সন্তানক এৰি থৈ দ্বিতীয় পত্নী কনকলতাৰ মৃত্যু। চীন-ভাৰত যুদ্ধত চীনৰ পক্ষ লােৱাৰ অভিযােগত কমিউনিষ্ট পার্টীৰ আন বহু সদস্যৰ সৈতে ভাৰত চৰকাৰৰদ্বাৰা গ্রেপ্তাৰ হৈ উৰিষ্যাৰ বৰহমপুৰ জেলত কাৰাবাস৷
১৯৬৩ : জেলৰপৰা মুক্তি লাভ৷ মােহিনীবালাৰ সৈতে বিবাহ৷
১৯৬৭ : তেজপুৰ বিধানসভা সমষ্টিৰপৰা দলৰ অনুমতি সাপেক্ষে নির্দলীয় প্রার্থী হিচাপে প্রতিদ্বন্দ্বিতা কৰি বিজয়ী৷
১৯৬৮ : কৰ্কট ৰােগত আক্ৰান্ত হৈ চিকিৎসাধীন৷
১৯৬৯ : ৰোগশয্যাৰপৰাই জীৱনৰ অন্তিম সৃষ্টি ‘এয়ে মােৰ শেষ গান’শীর্ষক বিখ্যাত গীতটি ৰচনা৷ জুন মাহৰ ২০ তাৰিখে তেজপুৰৰ বাসভৱনত মৃত্যু৷

শৈশৱ আৰু শিক্ষা
সন্মান
বিষ্ণুপ্ৰসাদ ৰাভাৰ সংক্ষীপ্ত জীৱনপঞ্জী
ব্যক্তিগত জীৱন